Sur le roman de Tristan. 



441 



elle. Le roy Marc qui voit bien aperte 

 ment qu'il ne se peut desdire que cestuy. 

 n'ait la reyne Yseult ou qu'el ne fust tenu 

 recréant roy et amensongié pour ce qu'il 

 ly avoit otroié devant tant de preudomes, 

 si dit au chevalier: Sire chevalier, ie la 

 vous ottroie, mais s'elle vous est toUue 

 puis que ie la vous auray livrée, ne m'en 

 demandés rien. — Sire, fait Palamides, se 

 ie la pers par la coustume des chevaliers 

 errans, ia rien ne vous en demanderay. 

 encore quant ie seray parti de céans avec 

 la reyne, se un seul chevalier la me peut 

 tollir seul à seul, bien la peut ramener 

 hardiement. — Or la prenés donc, fait le 

 roy, par tel convenant qu'il vous en mes- 

 chie. Lors comanda le roy appareiller 

 le palefroy de la reyne, et quant il est 

 appareillé et en l'ot devant amené, le roy 

 ly dit: Dame, montés et allés là où chestuy 

 chevalier vouldra. vous mesmes l'avés pour- 

 chacié. La reyne monte tout en pleurant, 

 et le roy deffent que nul ne soit si hardi 

 qu'il voise avec elle, et Palamides qui la 

 reyne enmaine ne treuve qui l'areste. 



Le roy Marc est tant durement irié qu'il 

 ne sait qu'il doie dire, et aultressi sont 

 tous les aultres de leans. Tristan n'estoit 

 mie adonc leans, ains estoit allé chacier en 

 la foreste. Gouvernai qui tout ot veu fu 

 trop couroucié. Ha, Tristan, fait il, corne 

 est la cour du roy Marc honie au iour 

 d'uy de ce que vous n'y estes, et tant avons 

 nous huy perdu! ore apert la grant prou- 

 esce des chevaliers du roy Marc et de toute 

 Cornoualle, qu'il n'y a celuy qui ose pren- 

 dre ses armes pour recourer leur dame, 

 mauveisement secouroient un aultre, quant 

 il en lessent ainsy amener leur dame à un 

 estrange chevalier, ha, Tristan, se vous fus- 

 siés céans, ia certes trois chevaliers ne 

 l'en amenassent, se vous deussiés morir. si 

 allissiés vous apres et feissiés tout vostre 

 pouoir de la secourre. Ainsy disoit Gou- 



vernai devant ceulx tous de Cornoualle. 

 Et le roy Marc, qui bien savoit certaine- 

 ment que ce estoit Palamides qui la reyne 

 en amenoit, ne set qu'il doie dire, car il 

 set si vraiement que ceulx de Cornoualle 

 sont si couars que nul ne s'en metroit en 

 aventure, et se il peut, ne deust il mesmes 

 aller apres et se combattre à Palamides, 

 se il deust morir. mais il ne doit pas re- 

 tollir ce que il mesmes a donné et octroie, 

 et puis dit si hault que tous ceulx de leans 

 l'entendent bien: Ha, Tristan, beau neveu, 

 vostre demeure me fait huy perdre la rien 

 du monde que i'aime plus et Cornoualle 

 en sera encore destruite. 



Lors à celuy point avoit leans un che- 

 valier qui estoit du réanime de Benoie, qui 

 demouroit leans pour plaies que Audiet et 

 un aultre chevalier ly avoient faites qui 

 estoient de Cornoualle, et le roy Marc pour 

 sa prouesce et Yseult l'avoient leans re- 

 tenu, et Yseult mesmes metoit paine à le 

 garir. Quant le chevalier ouy dire que 

 l'en amenoit ainsy la reyne Yseult un seul 

 chevalier et que nul de ceulx de Cornou- 

 alle n'osoit aler apres, il en ot moult grant 

 duel, si dist par moult grant ire: Où est 

 Tristan, qui en lesse mener sa dame? mal 

 ait il qui iamais le tendra à preudomme. 



— Certes sire, font ceulx de leans, il n'est 

 mie céans, il ala dès huy matin chacier. 



— Voire, fait il , si n'aura point madame de 

 secours. — Non voire, ce dient eulx. — À 

 nom dieu, fait il, elle m'a servi, et ie la 

 secouray, se ie onques puis. Lors se vest 

 maintenant et sault hors de son lit et de- 

 mande erraument ses armes. Ha, sire, font 

 il, pour dieu mercy que voulés vous faire? 

 vous estes ainsy com'en perill de mort, ce 

 ne vault rien, car vous ne pouriés venir en 

 nulle manière du monde là où vostre euer s'a- 

 corde, car vous n'estes mie bien gari, et 

 par nostre conseil vous n'irois mie. Le 

 chevalier se couroce mroult durement, quant 



